Þegar þú hefur skráð niður það sem þú hefur gert í heila viku sérðu svart á hvítu hvernig þú notar tímann og hvaða áhrif ýmsar athafnir hafa á líðan þína . Í framhaldi af því er auðveldara að gera áætlun um ánægjulegri viku . Nánar verður fjallað um þetta í næsta kafla . Gott ráð til að auka virkni er að gera áætlun um það sem þú telur að þú þurfir og langar til að gera . Þú getur t.d. gert áætlun fyrir vikuna og notað til þess verkefnablaðið VIKUÁÆTLUN . Með þessari aðferð tekur þú frá sérstakan tíma fyrir það sem þú vilt koma í verk eða gera í vikunni . Þetta eykur líkurnar á afkastameira og fjölbreyttara lífi . Ef þér finnst of mikið að hugsa um heila viku í einu getur þú tekið fyrir einn dag í einu . Þetta er ef til vill hentugri leið ef þér finnst þú vera mjög óvirkur . VIKUÁÆTLUN hjálpar þér að : Auka virkni – gera fleira skemmtilegt Setja raunhæf markmið – eitt skref í einu ! Breyta neikvæðum hugsunum Takast á við hlutina Finna lausnir Ekki gefast upp !!!